Anna valóban egy superhost. Az utazás előtt minden kérdésünkre szinte azonnal válaszolt. Pontos leírása alapján nagyon egyszerűen megtaláltuk a lakását. Szintén az utazás előtt ellátott minket tanácsokkal, hogy miket érdemes Athénban megnézni. Mire elindultunk neki köszönhetően már pontos információnk volt a tömegközlekedésről, a jegyek áráról (mind tömegközlekedés, mind Akropolisz és egyéb látnivalók).
A gépünk minimálisan késett, így picit később értünk oda a megbeszélt időpontnál, ez azonban nem okozott Anna számára problémát, aki a lakásban várt minket. A lakás könnyen megközelíthető a reptérről metróval és busszal, így viszonylag hamar odaértünk (csatlakozástól függően akár 45 perc alatt). A lakás viszonylag a belvárosban van, kb. fél óra alatt be lehet sétálni a Monastirakihoz.
Anna vendégszeretete az első pillanattó kezdődően megmutatkozott. Érkezésünkre ajándékba kaptunk tőle apró szuveníreket, egy üveg bort és egy-egy görög édességet a helyi cukrászdából. Az utolsó esténken pedig ő maga sütött nekünk isteni finom görög spenótos pitéket, amit felakasztott a kilincsre számunkra.
A lakás tökéletesen megfelelt az elvárásainknak. Mindent kaptunk, amire szükségünk volt, illetve azt is biztosított Anna, amit mi történetesen hoztunk (törölközők, bontatlan fogkefék, tusfürdő, sampon, folyékony szappan, ágynemű, kávé, tea, görög joghurtok, stb.). A lakás teljesen tiszta és felszerelt (a konyhában hűtő, mikró, sütő, tűzhely, a fürdőben mosógép, zuhanyzó, stb.). A meleg vizet szabályozó biztosítékot fürdés előtt fél órával fel kell kapcsolni, így bőven volt meleg víz két embernek.
Anna mindent elmondott, amit nekünk az utazásunk során tudni érdemes. Kaptunk térképet, amin bejelölte amit érdemes megnézni, és hogy hogyan könnyű őket megközelíteni. Külön ki voltak gyűjtve a legfontosabb nevezetességek címei, nyitvatartása, illetve az általa javasolt, a lakás közelében található éttermek is. Utóbbit (Rosalia) ki is próbáltuk és tökéletes választásnak bizonyult.
Mivel a repülőgépünk csak hétfő este indult vissza, és Annának csak kedden érkezett a következő vendége, biztosított minket, hogy akkor hagyjuk el a szállást, amikor nekünk kedvező.
Összességében csak pozitívat tudok mondani Annáról.